smcproject/ml-wiki-sentences huggingface dataset:
ലിയറി കീത്ത് ഇംഗ്ലീഷ് വിലാസം https://ml.wikipedia.org/wiki/Lierre_Keith
അമേരിക്കൻ എഴുത്തുകാരിയും റാഡിക്കൽ ഫെമിനിസ്റ്റും ഫുഡ് ആക്ടിവിസ്റ്റും പരിസ്ഥിതി പ്രവർത്തകയുമാണ് ലിയറി കീത്ത് (/ liˈɛər /; ജനനം 1964).
ലിയറി കീത്ത് മസാച്യുസെറ്റ്സിലെ ബ്രൂക്ക്ലൈൻ ഹൈസ്കൂളിൽ പഠനത്തിനായി ചേർന്നു.
വനേസ ആന്റ് ഐറിസ്: എ ജേണൽ ഫോർ യംഗ് ഫെമിനിസ്റ്റ് (1983–85) ന്റെ സ്ഥാപക എഡിറ്ററായി ഫെമിനിസ്റ്റ് പ്രസ്ഥാനത്തിൽ പൊതുജന ഇടപെടൽ ആരംഭിച്ചു.
ഇതേ കാലയളവിൽ, കേംബ്രിഡ്ജിലെ സ്ത്രീകൾക്കെതിരായ അതിക്രമങ്ങൾക്കെതിരായി സ്ത്രീകളുമായി സന്നദ്ധപ്രവർത്തനം നടത്തി.
അവിടെ വിദ്യാഭ്യാസ പരിപാടികളിലും പ്രതിഷേധ പ്രചാരണങ്ങളിലും പങ്കെടുത്തു.
1984 ൽ ഫെമിനിസ്റ്റ് വീക്ഷണകോണിൽ നിന്ന് ആയുധവാഴ്‌ചയ്‌ക്കെതിരായ പ്രതിഷേധ ഗ്രൂപ്പായ മൈനർ ഡിസ്റ്റർബൻസിന്റെ സ്ഥാപക അംഗമായിരുന്നു.
1986-ൽ മസാച്യുസെറ്റ്സിലെ നോർത്താംപ്ടണിൽ ഫെമിനിസ്റ്റ്സ് എഗെയ്ൻസ്റ്റ് പോർണോഗ്രാഫിയുടെ സ്ഥാപക അംഗമായിരുന്നു.
കീത്ത് നോർത്താംപ്ടണിലെ റാഡിക്കൽ ഫെമിനിസ്റ്റ് ജേണലായ റെയിൻ ആന്റ് തണ്ടറിന്റെ സ്ഥാപക പത്രാധിപരാണ്.
ഒരു തീവ്ര ഫെമിനിസ്റ്റ് എന്ന നിലയിലും റാഡിക്കൽ പരിസ്ഥിതി പ്രവർത്തകയെന്ന നിലയിലും കീത്തിന് യുഎസിനും കാനഡയ്ക്കും ചുറ്റും നിരവധി അഭിമുഖങ്ങളും പ്രസംഗങ്ങളും ഉണ്ടായിട്ടുണ്ട്.
യു.എസ്. പ്രാദേശിക ഭക്ഷ്യ പ്രസ്ഥാനത്തിന്റെ ആദ്യകാല പൊതു അഭിഭാഷകയായിരുന്നു കീത്ത്.
2006 ലെ അമേരിക്കൻ ദിനപത്രമായ ബോസ്റ്റൺ ഗ്ലോബിലെ മനുഷ്യ താൽപ്പര്യ കഥയിൽ, "I like knowing that I'm supporting the local economy and not corporate America."
എന്ന് അവർ പറഞ്ഞിരുന്നു.
അവലംബം പുറംകണ്ണികൾ Official website Interview with Lierre Keith Archived 2012-03-22 at the Wayback Machine .
, by Aric McBay, InTheWake , ca.
( original archive copy ) Interview with Lierre Keith by Ian McKenzie, on Why Agriculture is Destroying the Planet
വിന്ധ്യൻ ഇംഗ്ലീഷ് വിലാസം https://ml.wikipedia.org/wiki/Vindhyan
ഒരു മലയാളചലച്ചിത്ര നിർമ്മാതാവാണ് വിന്ധ്യൻ (   -2012 സെപ്റ്റംബർ 1)
സ്കൂൾ ഓഫ് ഡ്രാമയിലെ ആദ്യ ബാച്ച് വിദ്യാർഥിയായിരുന്നു വിന്ധ്യൻ.
നാട്ടിക എസ്.എൻ. കോളേജ്, താന്ന്യം ഗവ.
ഹൈസ്കൂൾ എന്നിവിടങ്ങളിലായി വിദ്യാഭ്യാസം നടത്തി.
19-ആം വയസ്സിൽ ഒരു സ്വകാര്യം എന്ന ചിത്രത്തിലൂടെയാണ് വിന്ധ്യൻ നിർമ്മാണരംഗത്തേക്ക് പ്രവേശിച്ചത്.
സ്വന്തമായി കഥയെഴുതിയാണ് ഈ ചിത്രം നിർമ്മിച്ചത്.
ഒടുവിൽ കിട്ടിയ വാർത്ത , ഉത്തരകാണ്ഡം എന്നീ ചിത്രങ്ങൾക്കും കഥയെഴുതി .
രസിക എൻറർടെയ്ൻമെൻറ്സ് എന്ന പേരിൽ ഒരു നിർമ്മാണക്കമ്പനി ഇദ്ദേഹം നടത്തിയിരുന്നു.
പത്മരാജന്റെ ശാലിനി എന്റെ കൂട്ടുകാരി എന്ന ചിത്രത്തിന്റെ നിർമ്മാണപങ്കാളിയായിരുന്നു.
ഈ ചിത്രത്തിന്റെ വിജയത്തോടെയാണ് ഇദ്ദേഹം ചലച്ചിത്രരംഗത്ത് ശ്രദ്ധിക്കപ്പെട്ടത്.
സംവിധായകൻ ശ്യാമപ്രസാദിനൊപ്പമാണ് ഇദ്ദേഹം കൂടുതൽ ചിത്രങ്ങൾ നിർമ്മിച്ചത്.
വിന്ധ്യൻ - ലത്തീഫ് കൂട്ടുകെട്ടിൽ നിരവധി ചിത്രങ്ങൾ പുറത്തിറങ്ങി.
രഞ്ജിത്ത് സംവിധാനം ചെയ്ത കേരള കഫേയിലെ ഓഫ് സീസൺ എന്ന ഭാഗത്തിൽ ചെറിയ വേഷത്തിലും അഭിനയിച്ചു.
2007-ൽ പുറത്തിറങ്ങിയ ഒരേ കടൽ എന്ന ചിത്രം മികച്ച മലയാളചലച്ചിത്രത്തിനുള്ള ദേശീയ അവാർഡ് നേടി.
അതേ വർഷം മികച്ച രണ്ടാമത്തെ ചിത്രത്തിനുള്ള സംസ്ഥാന അവാർഡും ഈ ചിത്രം നേടി.
എന്നാൽ ഈ ചിത്രം ഇതുവരെ തിയേറ്ററുകളിൽ പ്രദർശനത്തിനെത്തിയിട്ടില്ല.
പെരിങ്ങോട്ടുകര ഞാറ്റുവെട്ടി എൻ.യു. ബാലകൃഷ്ണന്റെയും ശ്രീമതിയുടെയും മകനായി ജനിച്ചു.
ഭാര്യ: സോയ.
മക്കൾ: നോവൽ, പുതുമ.
2012 സെപ്റ്റംബർ 1-ന് വൈകിട്ട് 3.45-ന് കരൾ സംബന്ധമായ അസുഖത്തെ തുടർന്ന് കൊച്ചിയിലെ സ്വകാര്യ ആശുപത്രിയിൽ വെച്ച് അന്തരിച്ചു.
നിർമ്മിച്ച ചിത്രങ്ങൾ ഒരു സ്വകാര്യം ശാലിനി എന്റെ കൂട്ടുകാരി പ്രേമഗീതങ്ങൾ വടക്കുനോക്കിയന്ത്രം വാസന്തിയും ലക്ഷ്മിയും പിന്നെ ഞാനും അയാൾ കഥയെഴുതുകയാണ് ദൈവത്തിന്റെ മകൻ തസ്കരവീരൻ മുല്ലവള്ളിയും തേന്മാവും ഊമപ്പെണ്ണിന് ഉരിയാടാപ്പയ്യൻ ഒരേ കടൽ ഇലക്ട്ര അരികെ അവലംബം പുറത്തേക്കുള്ള കണ്ണികൾ
വിന്ധ്യൻ കാട്ടുതുള്ളൻ
തെക്കേ ഇന്ത്യയിലേയും മധ്യേന്ത്യയിലേയും ഒരു തനത് (endemic) ശലഭമാണ് വിന്ധ്യൻ കാട്ടുതുള്ളൻ (വിന്ധ്യ ശലഭം) (Vindhyan Bob).
ലോകത്ത് മറ്റൊരിടത്തും ഇതിനെ കാണാൻ കഴിയില്ല.
കേരളത്തിൽ ഈ ശലഭം വിരളമാണ്.
കൊടുങ്കാടിനോട് ചേർന്നു കിടക്കുന്ന പുൽമേടുകളിലാണ് ഇവയുടെ പ്രധാന കേന്ദ്രം.
വേഗത്തിൽ പറക്കും, പക്ഷെ വളരെ ഉയരത്തിൽ പറക്കാറില്ല.
പക്ഷിക്കാട്ടത്തിൽ നിന്നും തണ്ണീർ തടങ്ങളുടെ ഓരങ്ങളിൽ നിന്നും പോഷകങ്ങൾ വലിച്ചെടുക്കാറുണ്ട്.
ആൺ ശലഭത്തിന്റെ ചിറകിന്റെ പുറത്തിന് ഇരുണ്ട തവിട്ട് നിറമാണ്.
മുൻചിറകിന്റെ പുറത്ത് മേൽവശത്തായി ഒരു ചെറിയ മഞ്ഞപ്പൊട്ട് കാണാം.
ഇത് അർധതാര്യമാണ്.
ഇതിന് താഴെയായി മൂന്ന് ചെറിയ പുള്ളികളുമുണ്ട്.
ചിറകിന്റെ അടിവശത്തിന് മങ്ങിയ തവിട്ട് നിറമോ ചെമ്പിന്റെ നിറമോ ആണ്.
പിൻ ചിറകിന്റെ അടിയിലെ പുള്ളികൾ വ്യക്തമല്ല.
മുൻചിറകിന്റെ അടിവശത്തിന് ചുവപ്പ് കലർന്ന മഞ്ഞ നിറമാണ്.
മങ്ങിയ പുള്ളികളും കാണാം.
വേനലിൽ പിൻചിറകിന്റെ അടി വശത്ത് ഇരുണ്ട പട്ട കാണാം.
പെൺ ശലഭത്തിന്റെ മുൻചിറകിന്റെ അടിയിൽ കാണുന്ന രോമങ്ങൾ ആൺ ശലഭത്തിന്റെ ചിറകിനടിയിൽ കാണാറില്ല.
കർണാടക , കേരളം , മഹാരാഷ്ട്ര എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ഫെബ്രുവരി-മേയ്, ജൂലൈ, ഒക്ടോബർ മാസങ്ങളിലാണ് ഇവയെ കാണാറുള്ളത് .
ചിത്രശാല അവലംബം മാതൃഭൂമി ആഴ്ചപ്പതിപ്പ് 2012 ആഗസ്റ്റ് 5 പുറം കണ്ണികൾ Arnetta vindhiana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിന്നിത്സ
വിന്നിത്സ ( ഉക്രൈനിയൻ : Вінниця, IPA: [ˈwinːɪtsʲɐ] ⓘ ; റഷ്യൻ :Винница) യുഉക്രേയിനിൻ്റെ മധ്യ പടിഞ്ഞാറൻ ഭാഗത്ത്, തെക്കൻ ബോഹ് നദി യുടെ തീരത്ത് സ്ഥിതി ചെയ്യുന്ന നഗര മാണ്
വിന്നിത്സ  ഒബ്ലാസ്റ്റിന്റെ ഭരണ കേന്ദ്രം കൂടിയായ ഇവിടം ചരിത്രപ്രാധാന്യമുള്ള പോഡിലിയയിലെ ഏറ്റവും വലിയ നഗരംകൂടിയാണ്.
വിന്നിറ്റ്സിയ ഒബ്ലാസ്റ്റിലെ 27 ജില്ലകളിലൊന്നായ വിന്നിറ്റ്സിയ റയോണിന്റെ ഭരണ കേന്ദ്രമായും ഈ നഗരം പ്രവർത്തിക്കുന്നു.
ജനസംഖ്യ: 372,484  (2015 കണക്കാക്കപ്പെടുന്നു)
നഗരത്തിന്റെ ചരിത്രം മധ്യകാലഘട്ടത്തിലേക്ക്  നീളുന്നതാണ്.
1793 ൽ റഷ്യൻ സാമ്രാജ്യ ത്തോട് കൂടിച്ചേരുന്നത് വരെ ഇവിടം നൂറ്റാണ്ടുകളോളം പോളിഷ് അധീനത യിൽ ആയിരുന്നു.
ആദ്യം സ്റ്റാലിൻ്റെയും പിന്നീട് ഉക്രൈൻ കലാപ കാലത്തും അതിനു ശേഷം നാസി അധീനതയിലും ആയി 1930 കളിലും 1940 കളുടെ തുടക്കത്തിലും അനവധി കൂട്ടക്കൊലകൾക്ക് ഈ നഗരം സാക്ഷ്യം വഹിച്ചു.
ശീതയുദ്ധകാലത്ത് നിർമിക്കപ്പെട്ട ഒരു സൈനിക വിമാനത്താവളവും ഇവിടെ സ്ഥിതിച്ചെയ്യുന്നു ഭൂമിശാസ്ത്രം സ്ഥാനം
ഉക്രേനിയൻ തലസ്ഥാനമായ കീവി ൽന്ന് 260 കിലോമീറ്റർ തെക്കുപടിഞ്ഞാറായും, കരിങ്കടൽ തുറമുഖ നഗരമായ ഒഡെസ യുടെ വടക്ക്-വടക്ക് പടിഞ്ഞാറ്നിന്നും 429 കിലോമീറ്റർ മാറിയും, ലിവിവിനു കിഴക്ക് 369 കിലോമീറ്റർ ദൂരത്തിലും വിന്നിത്സ നഗരം സ്ഥിതി ചെയ്യുന്നു.
വേനൽക്കാലത്ത് വടക്കൻ പെൻ‌സിൽ‌വാനിയ യ്ക്ക് സമാനമായി ഈർപ്പമുള്ള കാലാവസ്ഥയാണ് ( Köppen : Dfb ) നഗരത്തിലുള്ളത്, എന്നിരുന്നാലും ശീതകാലം മഞ്ഞു വീഴച്ചയും തണുപ്പുള്ളതുമാണ്.
താരതമ്യേന ഹ്രസ്വമായ ശൈത്യകാലവും, ആവശ്യത്തിന് ഈർപ്പവും നീണ്ടുനിൽക്കുന്നതും ആയ വേനൽക്കാലവും വിന്നിത്സയുടെ സവിശേഷതയാണ്.
ജനുവരിയിലെ ശരാശരി താപനില −5.8 °C (21.6 °F) ഉം ജൂലൈയിൽ 18.3 °C (64.9 °F) ഉം ആണ്.
ശരാശരി വാർഷിക മഴ/മഞ്ഞുവീഴച്ച 638 mm (25 in) ആണ്.
ഒരു വർഷത്തിനിടയിൽ ഏകദേശം 6–9 ദിവസങ്ങൾ മഞ്ഞുവീഴ്ചയും, 37–60 ദിവങ്ങൾ മൂടൽമഞ്ഞും, 3–5 ദിവങ്ങൾ ആലിപ്പഴവും ഇടിമിന്നലും  ഉണ്ടാകുന്നു.
Vinnytsia, Ukraine (1981–2010, extremes 1936–present) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 11.6 (52.9) 17.3 (63.1) 22.3 (72.1) 29.4 (84.9) 32.2 (90) 35.0 (95) 37.8 (100) 37.3 (99.1) 36.5 (97.7) 28.6 (83.5) 19.9 (67.8) 15.4 (59.7) 37.8 (100) ശരാശരി കൂടിയ °C (°F) −1.4 (29.5) −0.3 (31.5) 5.1 (41.2) 13.4 (56.1) 20.1 (68.2) 22.7 (72.9) 24.8 (76.6) 24.3 (75.7) 18.7 (65.7) 12.4 (54.3) 4.7 (40.5) −0.4 (31.3) 12.0 (53.6) പ്രതിദിന മാധ്യം °C (°F) −4.1 (24.6) −3.3 (26.1) 1.2 (34.2) 8.3 (46.9) 14.5 (58.1) 17.4 (63.3) 19.2 (66.6) 18.6 (65.5) 13.4 (56.1) 7.8 (46) 1.7 (35.1) −2.8 (27) 7.7 (45.9) ശരാശരി താഴ്ന്ന °C (°F) −6.7 (19.9) −6.1 (21) −2.2 (28) 3.7 (38.7) 9.1 (48.4) 12.3 (54.1) 14.1 (57.4) 13.4 (56.1) 8.9 (48) 4.0 (39.2) −0.8 (30.6) −5.2 (22.6) 3.7 (38.7) താഴ്ന്ന റെക്കോർഡ് °C (°F) −35.5 (−31.9) −33.6 (−28.5) −24.2 (−11.6) −12.7 (9.1) −2.8 (27) 2.5 (36.5) 5.2 (41.4) 1.5 (34.7) −4.5 (23.9) −11.4 (11.5) −24.6 (−12.3) −27.2 (−17) −35.5 (−31.9) മഴ/മഞ്ഞ് mm (inches) 29 (1.14) 28 (1.1) 30 (1.18) 45 (1.77) 50 (1.97) 94 (3.7) 83 (3.27) 67 (2.64) 63 (2.48) 30 (1.18) 37 (1.46) 35 (1.38) 590 (23.23) ശരാ.
മഴ ദിവസങ്ങൾ 7 6 10 13 14 15 15 10 12 11 12 9 134 ശരാ.
മഞ്ഞു ദിവസങ്ങൾ 16 16 11 3 0.1 0 0 0 0 1 8 14 69 % ആർദ്രത 85 83 78 68 66 72 72 71 76 80 86 88 77 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 58 70 114 171 248 255 267 261 194 132 58 41 1,869 Source # 1: Pogoda.ru.net ഉറവിടം # 2: NOAA (sun only 1961–1990) വിദ്യാഭ്യാസം
വിന്നിത്സയിൽ നിരവധി വിദ്യാഭ്യാസ സർവകലാശാലകളും ഗവേഷണ സ്ഥാപനങ്ങളും ഉണ്ട് Vinnytsia Institute of Economics and Social Sciences Vinnytsia National Medical University Vinnytsia National Technical University Vinnytsia State Pedagogical University Vinnytsia National Agrarian University Vinnytsia European University Vinnytsia Trade and Economics Institute Vinnytsia Social Economical Institute Donetsk National University , (ഉക്രെയ്നിന്റെ കിഴക്കൻ ഭാഗത്തെ സായുധ സംഘട്ടനത്തെ തുടർന്ന് 2014 ൽ ഡൊനെറ്റ്സ്കിൽ നിന്ന് ഒഴിപ്പിച്ചു) അവലംബം ↑ ↑ ↑ ↑ {{ cite web }} :  CS1 maint: unrecognized language ( link ) ↑ പുറം കണ്ണികൾ Vinnytsia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള വിന്നിത്സ യാത്രാ സഹായി ഔദ്യോഗിക വെബ്സൈറ്റ് (in Ukrainian and English)
വിന്നീ ബ്യാന്നൈമ
ഉഗാണ്ടയിൽ ജനിച്ച ഒരു വൈമാനിക എഞ്ചിനീയറും, രാഷ്ട്രീയക്കാരിയും ഡിപ്ലോമാറ്റുമാണ് വിനിഫ്രഡ് ബ്യാന്നൈമ (Winifred Byanyima).
(ജനനം 13 ജനുവരി 1959).
2013 മെയ് മുതൽ ഓക്സ്‌ഫാം ഇന്റർനാഷണലിന്റെ മേധാവിയാണ് ഇവർ.
പശ്ചാത്തലം ഔദ്യോഗികജീവിതം വ്യക്തിവിവരങ്ങൾ അവലംബം പുറത്തേക്കുള്ള കണ്ണികൾ Biography of Mrs. Gertrude Byanyima, Winnie Byanyima's Mother 2008 Interview With Winnie Byanyima Archived 2014-08-08 at the Wayback Machine .
Oxfam Chief On The Global Problem of Gender Equality – December 2013
വിന്ധ്യ പർ‌വതനിരകൾ ഇംഗ്ലീഷ് വിലാസം https://ml.wikipedia.org/wiki/Vindhya_Range
ഇന്ത്യയുടെ മദ്ധ്യത്തിലുള്ള ഒരു പർവതനിരയാണ് വിന്ധ്യ പർ‌വതനിരകൾ .
ഗുജറാത്ത് , രാജസ്ഥാൻ , മദ്ധ്യപ്രദേശ് എന്നീ സംസ്ഥാനങ്ങളിലായി സ്ഥിതിചെയ്യുന്നു.
ഇന്ത്യയെ വടക്കേ ഇന്ത്യയായും തെക്കേ ഇന്ത്യയായും വേർതിരിക്കുന്ന വിന്ധ്യ പർ‌വതനിരകൾക്ക് സമാന്തരമായാണ്‌ കൂടുതൽ ഉയരമുള്ള സത്പുര പർവതനിര നിലകൊള്ളുന്നത്.
വിന്ധ്യ പർ‌വതനിരകളുടെ തെക്കുഭാഗത്തെ ജലപ്രവാഹം നർമദ നദിയിലേക്കും വടക്കുഭാഗത്തേത് ഗംഗയുടെ പോഷകനദികളായ കാലി സിന്ധ്, പർബതി, ബേത്വാ , കെൻ, സോൻ , താംസ എന്നീ നദികളിലേക്കുമാണ്.
വിന്ദാ കരന്ദികർ ഇംഗ്ലീഷ് വിലാസം https://ml.wikipedia.org/wiki/Vinda_Karandikar ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗോവിന്ദ് വിനായക കരന്ദികർ (ജനനം: ഓഗസ്റ്റ് 23 , 1918 - മരണം: മാർച്ച് 14 , 2010), ഒരു പ്രശസ്ത മറാത്തി സാഹിത്യകാരനായിരുന്നു.
വിന്ദാ കരന്ദികർ എന്ന പേരിലാണ് ഇദ്ദേഹം കൂടുതലും അറിയപ്പെടുന്നത്.
കവിത, ഉപന്യാസം, നിരൂപണം.
പരിഭാഷ തുടങ്ങിയ മേഖലകളിലെല്ലാം ഇദ്ദേഹം തന്റെ വ്യക്തിമുദ്ര പതിപ്പിച്ചിട്ടുണ്ട്.
ഇന്ത്യയിലെ ഏറ്റവും ഉന്നതമായ സാഹിത്യ പുരസ്കാരങ്ങളായ സാഹിത്യ അക്കാദമി ഫെല്ലോഷിപ്പും (1996-ൽ) ജ്ഞാനപീഠ പുരസ്കാരവും (2003-ൽ) ഇദ്ദേഹത്തിന് ലഭിച്ചിട്ടുണ്ട്.
കേശവസുത് പുരസ്കാരം, സോവിയറ്റ് ലാന്റ് നെഹ്റു പുരസ്കാരം , കബീർ സമ്മാൻ എന്നിവയും ലഭിച്ചിട്ടുണ്ട്.
ശ്വേതഗംഗ (1949), മൃദ്ഗന്ധ (1954), ധ്രുപദ് , ജാതക് , വൃപിക എന്നിവ ഇദ്ദേഹത്തിന്റെ പ്രധാന കൃതികളിൽ ചിലതാണ്.
വിന്ദുജ മേനോൻ ഇംഗ്ലീഷ് വിലാസം https://ml.wikipedia.org/wiki/Vinduja_Menon
വിന്ദുജ മേനോൻ മലയാളചലച്ചിത്ര മേഖലയിലെ ഒരു നടിയായിരുന്നു.
1994ൽ പുറത്തിറങ്ങിയ പവിത്രം എന്ന ചിത്രത്തിൽ മോഹൻലാലിൻറെ സഹോദരിയുടെ വേഷം അവതരിപ്പിച്ചതോടെയാണ് അവർ കൂടുതലായി പ്രേക്ഷക ശ്രദ്ധ നേടിയത്.
അമ്മയിൽനിന്നു ക്ലാസ്സിക്കൽ നൃത്ത പരിശീലനം ലഭിച്ച അവർ ഒരു നൃത്ത അധ്യാപികയുംകൂടിയാണ്.
1985 ൽ പുറത്തിറങ്ങിയ ഒന്നാനാം കുന്നിൽ ഓരടിക്കുന്നിൽ എന്ന സിനിമയിൽ ഒരു ബാലതാരമായാണ് വിന്ദുജ ചലച്ചിത്രലോകത്തേയ്ക്കു പ്രവേശിക്കുന്നത്.
1991 ൽ കേരള സ്കൂൾ കലോൽസവത്തിലെ കലാതിലകമായിരുന്ന അവർ ഈ ബഹുമതി ലഭിച്ച തിരുവനന്തപുരത്തുനിന്നുള്ള ആദ്യത്തെ കലാകാരിയായിരുന്നു.
കരമനയിലെ എൻ.എസ്.എസ്. വനിതാ കോളജിൽ വിദ്യാഭ്യാസം ചെയ്ത വിന്ദുജ തിരുവനന്തപുരത്തെ വനിതാ കോളജിൽനിന്ന് ബിരുദാനന്തര ബിരുദം കരസ്ഥമാക്കി.
മധുരൈ കാമരാജ് യൂണിവേഴ്സിറ്റിയിൽനിന്നു അവർക്കു ഡോക്ടറേറ്റ് ലഭിച്ചിട്ടുണ്ട്.
വിന്ദുജയുടെ പിതാവ് കെ.പി. വിശ്വനാഥമേനോൻ ഒരു സർക്കാർ ഉദ്യോഗസ്ഥയായിരുന്നു.
മാതാവ് കലാമണ്ഡലം വിമലാ മേനോൻ കേൾവികേട്ട നൃത്ത സ്ഥാപനമായ കേരള നാട്യ അക്കാദമിയുടെ സ്ഥാപകയാണ്.
വിനോദ് കുമാർ എന്ന പേരിൽ അവർക്ക് ഒരു സഹോദരനുമുണ്ട്.
ഭർത്താവ് രാജേഷ് കുമാറും മകൾ നേഹയുമൊത്ത് മലേഷ്യയിലാണ് അവർ സ്ഥിരതാമസമാക്കിയിരിക്കുന്നത്.
കേരള നാട്യ അക്കാദമിയുടെ കീഴിൽ ഡാൻസ് അദ്ധ്യാപികയായ അവർ വല്ലപ്പോഴുമൊക്കെ സീരിയലുകളിൽ മുഖം കാണിക്കാറുണ്ട്.
കൈരളി ടി വിയിലെ റിയാലിറ്റി ഷോ “ഡാൻസ് പാർട്ടി”യുടെ ജഡ്ജിയായിരുന്നു.
വിന്നി മഡികിസേല മണ്ടേല ഇംഗ്ലീഷ് വിലാസം https://ml.wikipedia.org/wiki/Winnie_Madikizela-Mandela
പ്രമുഖ ദക്ഷിണാഫ്രിക്കൻ രാഷ്ട്രീയ പ്രവർത്തകയും ആഫ്രിക്കൻ നാഷണൽ കോൺഗ്രസ് വിമൻ ലീഗിന്റെ നേതാവുമായിരുന്നു വിന്നി മണ്ടേല എന്നറിയപ്പെടുന്ന വിന്നി മഡികിസേല മണ്ടേല (ജനനം Nomzamo Winfreda Zanyiwe Madikizela ; 26 സെപ്റ്റംബർ 1936).
നിരവധി പ്രമുഖ സ്ഥാനങ്ങൾ വഹിച്ചിട്ടുള്ള അവർ ആഫ്രിക്കൻ നാഷണൽ കോൺഗ്രസിന്റെ ദേശീയ എക്സിക്യൂട്ടീവ് കമ്മിറ്റി അംഗമായിരുന്നു.
ദക്ഷിണാഫ്രിക്കൻ ഇതിഹാസം നെൽസൺ മണ്ടേലയുടെ മുൻ ഭാര്യയായിരുന്നു.
38 വർഷത്തെ ദാമ്പത്യത്തിനു ശേഷം ഇരുവരും വിവാഹമോചനം തേടുകയുണ്ടായി, ഇതിൽ 27 വർഷവും നെൽസൺ മണ്ടേല ജയിലിൽ തടവുശിക്ഷ അനുഭവിക്കുകയായിരുന്നു.
1994 ൽ നെൽസൺ മണ്ടേല ദക്ഷിണാഫ്രിക്കയുടെ പ്രസിഡന്റാവുമ്പോൾ ഇരുവരും നിയമപരമായി വിവാഹമോചനം നേടിയിട്ടില്ലായിരുന്നു, പക്ഷേ രണ്ടു കൊല്ലം മുമ്പു തന്നെ ഇവർ വേർപിരിഞ്ഞു താമസിക്കുകയായിരുന്നു.
1996-ലാണ് ഇവർ നിയമപരമായി വിവാഹമോചനം നേടുന്നത്, 1994 ൽ വിന്നി ദക്ഷിണാഫ്രിക്കയുടെ പ്രഥമ വനിതയായിരുന്നു.
മണ്ടേലയുടെ അവസാന കാലഘട്ടങ്ങളിൽ വിന്നി ദിനംപ്രതി അദ്ദേഹത്തെ ആശുപത്രിയിൽ സന്ദർശിക്കുമായിരുന്നു.
മണ്ടേലയുടെ ജയിൽവാസകാലത്ത്, അദ്ദേഹത്തിന്റെ ചിന്തകളും, ആശയങ്ങളും പുറംലോകമറിഞ്ഞത് വിന്നിയിലൂടെയായിരുന്നു.
വിന്നിയുടെ അനുയായികൾ അവരെ രാഷ്ട്രമാതാവ് എന്നുവരെ അഭിസംബോധന ചെയ്തിട്ടുണ്ട്.
സൗത്ത് ആഫ്രിക്കൻ ട്രൂത്ത് ആന്റ് റികൺസിലിയേഷൻ കമ്മീഷൻ ഇവരെ ഒരു കൊലപാതകത്തിലും, മറ്റു മനുഷ്യത്വരഹിത പ്രവർത്തികളും കുറ്റക്കാരി എന്നു കണ്ടെത്തിയിയിരുന്നു.
ദക്ഷിണാഫ്രിക്കയിലെ , പോണ്ടോലാൻഡ് എന്ന സ്ഥലത്താണ് വിന്നി ജനിച്ചത്, ഈ പ്രദേശം ഇപ്പോൾ ഈസ്റ്റ് കേപ് പ്രവിശ്യയിലാണ്.
കൊകാനി കൊളംബസ് മഡിക്കിസേലയും, ജെർത്രൂദുമായിരുന്നു മാതാപിതാക്കൾ.
ഈ ദമ്പതികളുടെ ഒമ്പതുമക്കളിൽ അഞ്ചാമത്തെയായിരുന്നു വിന്നി.
കറുത്ത വംശജരുടെ ജനനവും മരണവും, സാധാരണ രേഖപ്പെടുത്താറില്ലാത്തതുകൊണ്ട്, വിന്നിയുടെ ജനനം സർക്കാർ രേഖകളിലില്ലായിരുന്നു.
കൈസർ മതാൻസിമായുടെ ഭരണകാലത്ത്, കാർഷിക, വനവകുപ്പിന്റെ ചുമതലയുള്ള ഒരു മന്ത്രിയായിരുന്നു വിന്നിയുടെ പിതാവ് കൊളംബസ്.
മാതാവ് ഒരു അദ്ധ്യാപികയായിരുന്നു, വിന്നിക്ക് എട്ടു വയസ്സുള്ളപ്പോൾ മാതാവ് മരണമടഞ്ഞു.
പോണ്ടോലാന്റിൽ കറുത്ത വംശജർക്കു പഠിക്കാൻ കഴിയുന്ന സ്കൂളുകൾ ഉണ്ടായിരുന്നില്ല.
വിന്നിയുടെ പ്രാഥമിക വിദ്യാഭ്യാസം പലയിടങ്ങളിലുള്ള സ്കൂളുകളിൽ നിന്നായിരുന്നു.
ജോഹന്നസ്ബർഗിലുള്ള ജോൻ ഹോഫ്മേയർ സ്കൂളിൽ നിന്നും വിന്നി സോഷ്യൽ വർക്കിൽ ബിരുദം കരസ്ഥമാക്കി.
വിവാഹം,കുടുംബജീവിതം
1957 ൽ വിറ്റ്വാട്ടർസ്രാൻഡ് സർവ്വകലാശാലക്കടുത്തുള്ള ഒരു ബസ് സ്റ്റോപ്പിൽ വെച്ചാണ്, നെൽസൺ മണ്ടേല വിന്നിയെ ആദ്യമായി കാണുന്നത്.
അറിയപ്പെടുന്ന ഒരു അഭിഭാഷകനും, രാഷ്ട്രീയത്തിലെ ഉദിച്ചു വരുന്ന ഒരു താരവുമായിരുന്നു നെൽസൺ മണ്ടേല അക്കാലത്ത്.
മണ്ടേല ആദ്യ ഭാര്യയായ ഈവ്ലിനിൽ നിന്നും വിവാഹമോചനം നേടിയ സമയമായിരുന്നു അത്.
അവരുടെ പരിചയം, വളർന്ന് പ്രണയമായി അവസാനം വിവാഹത്തിലെത്തിച്ചേരുകയായിരുന്നു.
രണ്ട് പെൺകുട്ടികളാണ് ഈ ദമ്പതികൾക്കുള്ളത്, 1959 ൽ ജനിച്ച സെനാനിയും, 1960ൽ ജനിച്ച സിന്ദിവയും.
1992 ൽ മണ്ടേലയും, വിന്നിയും വേർപിരിഞ്ഞുവെങ്കിലും, നിയമപരമായി വിവാഹമോചനം നേടിയത് 1996ലായിരുന്നു.
അതുകൊണ്ട് 1994ൽ നെൽസൺ മണ്ടേല ദക്ഷിണാഫ്രിക്കയുടെ പ്രസിഡന്റായി സ്ഥാനമേറ്റപ്പോൾ നിയമപരമായി വിന്നി ദക്ഷിണാഫ്രിക്കയുടെ പ്രഥമ വനിതയായിരുന്നു.
കൊലപാതകക്കേസും തടവും
ഭരണകൂടത്തിന്റെ ചാരന്മാരാണെന്ന് ആരോപിച്ച് യുവാക്കളെ വെടിവെക്കാൻ വിന്നി ആവശ്യപ്പെട്ടു എന്ന കേസിൽ വിന്നി മണ്ടേലയ്ക്ക് 15 വർഷത്തെ തടവുശിക്ഷ വിധിച്ചിരുന്നു.
ആഫ്രിക്കൻ നാഷണൽ കോൺഗ്രസിന്റെ ഇല്ലാത്ത പ്രവർത്തകരുടെ പേര് പറഞ്ഞ് സാംബൗ ബാങ്കിൽ നിന്ന് ലക്ഷങ്ങളുടെ വായ്പ തട്ടിയെടുത്തതിനും കേസുണ്ടായിരുന്നു.
കൃതികൾ 'മണ്ടേലയ്ക്ക് സ്‌നേഹപൂർവം ...
" അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വിന്നി മഡികിസേല മണ്ടേല "ഫോൾ ഓഫ് വിന്നി മണ്ടേല ബിഗാൻ നിയർലി 2 ഇയേഴ്സ് എഗോ; ഇറാറ്റിക്ക് ബിഹേവിയർ പ്രസീഡഡ് റീസന്റ് വയലൻസ്" , വാഷിങ്ടൺ പോസ്റ്റ്, 18 ഫെബ്രുവരി 1989. "
വിന്നി മണ്ടേല ഓൺ ബാങ്ക് ഫ്രോഡ് ചാർജസ്" , ദ ടെലിഗ്രാഫ്, 15 ഒക്ടോബർ 2001 "സ്പെഷ്യൽ ഇൻവെസ്റ്റിഗേഷൻ ഇൻ ടു ദ മണ്ടേല ഫുട്ബോൾ ക്ലബ്" ദ ലേഡി: ദ ലൈഫ് ആന്റ് ടൈംസ് ഓഫ് വിന്നി മണ്ടേല എമ്മ ഗിൽബി. ലണ്ടൻ: വിന്റേജ്, 1994. ISBN 0-09-938801-4 "വിന്നീ മണ്ടേല ആന്റ് ദ മോഫീസ്" ജെസ്റ്റർ ക്യാൻ വിന്നീ മണ്ടേലാസ് ഹീറോയിസം ഔട്ട്ഷെൻ ഹെർ ക്രൈംസ് ബി.ബി.സി. , 25 ജനുവരി 2010
വിന്നിത്സ ദേശീയ മെഡിക്കൽ സർവകലാശാല എൻ .
ഐ. പിറഗോവ
ഐ. പിറഗോവ 1921 ൽ സ്ഥാപിതമായ ഒരു ഉന്നത മെഡിക്കൽ വിദ്യാഭ്യാസ സ്ഥാപനമാണ്.
1960 ൽ സ്ഥാപനത്തിന് നിക്കോളായ് പിറഗോവിൻ്റെ പേര് നൽകപെട്ടു, 1984 ൽ ഓർഡർ ഓഫ് ദി ബാഡ്ജ് ഓഫ് ഓണർ ലഭിച്ചു .
1994 മുതൽ, വിന്നിറ്റ്സിയ മെഡിക്കൽ ഇൻസ്റ്റിറ്റ്യൂട്ടിന് ഒരു സർവ്വകലാശാലയെന്ന നിലയിൽ IV ലെവൽ അക്രഡിറ്റേഷൻ സാക്ഷ്യപ്പെടുത്തുകയും സർവകലാശാല അംഗീകാരം നേടുകയും ചെയ്തു.
2002 ൽ സർവകലാശാല ദേശീയ പദവി നേടി സർവകലാശാലയുടെ റെക്ടർ : മൊറോസ് വസീലി മാക്സിമോവിച്ച് - ഡോക്ടർ ഓഫ് സയൻസ്, പ്രൊഫസർ, ഉക്രെയ്നിലെ സയൻസ് ആൻഡ് ടെക്നോളജിയിലെ ഓണറേഡ് വർക്കർ, നാഷണൽ അക്കാദമി ഓഫ് മെഡിക്കൽ സയൻസസിലെ അക്കാദമിഷ്യൻ , , ഹീറോ ഓഫ് ഉക്രെയ്ൻ , എന്നീ പദവികളുടെ ഉടമയാണ്.
1960 ൽ സ്ഥാപനത്തിന് നിക്കോളായ് പിറഗോവിൻ്റെ പേര് നൽകപെട്ടു, 1984 ൽ സ്ഥാപനത്തിന് ഓർഡർ ഓഫ് ദി ബാഡ്ജ് ഓഫ് ഓണർ ലഭിച്ചു .
1994 ൽ വിന്നിറ്റ്സിയ മെഡിക്കൽ ഇൻസ്റ്റിറ്റ്യൂട്ടിന് ഐവി ലെവൽ അക്രഡിറ്റേഷൻ അനുസരിച്ച് സർട്ടിഫിക്കറ്റും അംഗീകാരവും ലഭിച്ചു, സർവകലാശാല പദവി നൽകി.
ദേശീയ സർവകലാശാല നിലവാരം 2002 ൽ കൈവരിച്ചു.
അതേ വർഷം തന്നെ സ്ഥാപനത്തിന് ഉക്രേനിയൻ മന്ത്രിസഭയുടെയും, ഉക്രേനിയൻ വെർകോവ്ന റാഡായുടെയും ബഹുമാന സർട്ടിഫിക്കറ്റുകൾ ലഭിച്ചു.
സ്ഥാപനത്തിന് സർവകലാശാല പദവി ലഭിച്ചതിനുശേഷം, ദന്തവൈദ്യം , ഫാർമസ്യൂട്ടിക്കൽ അദ്ധ്യയനവിഭാഗങ്ങളിൽ ആധുനിക അധ്യാപന ഉദ്യോഗസ്ഥർ നിയോഗിക്കപ്പെട്ടു, വൈദ്യം , ഫാർമസി , ദന്തവൈദ്യം , ബിരുദാനന്തര അദ്ധ്യയനവിഭാഗങ്ങളിൽ 10 പുതിയ വകുപ്പുകൾ ആരംഭിച്ചു.
ഉക്രെയ്ൻ ആരോഗ്യ മന്ത്രാലയത്തിൻ്റെ കണക്കുകൾ പ്രകാരം പ്രവർത്തനത്തിന്റെ പല മാനദണ്ഡങ്ങളും അനുസരിച്ച്, സർവകലാശാല വർഷങ്ങളായി മുൻ‌നിരയിലാണ്.
പരാമർശങ്ങൾ ↑ http://foreign.vnmu.edu.ua/en/statement-by-rector/ ↑ ↑ ↑ {{ cite web }} :  CS1 maint: bot: original URL status unknown ( link )
വിന്നിപ്പെഗ് തടാകം ഇംഗ്ലീഷ് വിലാസം https://ml.wikipedia.org/wiki/Lake_Winnipeg
വിന്നിപ്പെഗ് തടാകം കാനഡയിലെ മനിറ്റോബാ പ്രവിശ്യയിൽ സ്ഥിതിചെയ്യുന്നതും വടക്കേ അമേരിക്കയിലെ വളരെ വലുതും, എന്നാൽ താരമ്യേന ആഴം കുറഞ്ഞതുമായ 24,514 ചതുരശ്ര കിലോമീറ്റർ (9,465 ചതുരശ്ര മൈൽ) പ്രദേശത്തായി വ്യാപിച്ചുകിടക്കുന്ന ഒരു തടാകമാണ്.
ഈ തടാകത്തിന്റെ തെക്കേയറ്റം വിന്നിപ്പെഗ് നഗരത്തിന് ഏകദേശം 55 കിലോമീറ്റർ (34 മൈൽ) വടക്കുഭാഗത്തായാണ്.
ദക്ഷിണ കാനഡയുടെ അതിർത്തിക്കുള്ളിലെ ഏറ്റവും വലിയ തടാകമായ ഇത് തെക്കൻ കാനഡയിലെ ഏറ്റവും അവികസിതമായ വലിയ നീർത്തടത്തിന്റെ ഭാഗമാണ്.
കാനഡയിലെ ആറാമത്തെ ഏറ്റവും വലിയ ശുദ്ധജല തടാകവും പൂർണ്ണമായും കാനഡയുടെ അതിർത്തിക്കുള്ളിലായി സ്ഥിതിചെയ്യുന്ന മൂന്നാമത്തെ വലിയ ശുദ്ധജല തടാകവുമായ ഇത് താരമ്യേന ആഴം കുറഞ്ഞതാണ്.
വടക്കൻ, തെക്കൻ ബേസിനുകൾക്കിടയിലായുള്ളതും ഏകദേശം 36 മീറ്റർ (118 അടി) ആഴത്തിലുള്ള ഒരു ഇടുങ്ങിയ ചാനൽ ഒഴികെയുള്ള തടാകത്തിന്റെ മറ്റു ഭാഗങ്ങളുടെ ശരാശരി ആഴം 12 മീറ്ററാണ് (39 അടി).
ഭൂമിയിലെ പതിനൊന്നാമത്തെ ഏറ്റവും വലിയ ശുദ്ധജല തടാകമാണിത്.
തടാകത്തിന്റെ കിഴക്കു ഭാഗത്തായുള്ള പ്രാക്തന ബോറിയൽ വനങ്ങളും നദികളും ഐക്യരാഷ്ട്ര സംഘടനയുടെ ലോകപൈതൃക ഉദ്യാന പദവിയിലേയ്ക്ക് ഉയർത്തപ്പെട്ടിരിക്കുന്നു.
വടക്ക് മുതൽ തെക്ക് വരെ 416 കിലോമീറ്റർ (258 മൈൽ) നീളമുള്ള ഈ തടാകം, വിദൂരമായ മണൽ ബീച്ചുകൾ, ബൃഹത്തായതും കിഴുക്കാംതൂക്കായതുമായ ചുണ്ണാമ്പുകൽ പാറക്കെട്ടുകൾ, ചില ഭാഗങ്ങളിൽ നിരവധി വവ്വാലുകൾ ആവസാകേന്ദ്രമായ ഗുഹകളുമടങ്ങിയതാണ്.
ലോകത്തിലെ ഏറ്റവും വലിയ ജലസംഭരണികളിൽ ഒന്നായി മണിറ്റോബ ഹൈഡ്രോ തടാകത്തെ ഉപയോഗിക്കുന്നു.
തടാകത്തിൽ പല ദ്വീപുകളും ഉണ്ടെങ്കിലും അവരിൽ ഭൂരിഭാഗവും അവികസിതമാണ്.
അവലംബം ↑ ↑ Massive flood expected to take toll on Lake Winnipeg, feed algae blooms Winnipeg Free Press ↑ ↑ International Lake Environment Committee Archived 10 February 2007 at the Wayback Machine .
ഷെയ്പ് ഓഫ് ദി ഷെയ്പ്‌ലെസ് ഇംഗ്ലീഷ് വിലാസം https://ml.wikipedia.org/wiki/Shape_of_the_shapeless
2010-ൽ പുറത്തിറങ്ങിയ ഒരു ഡോക്യുമെന്ററിയാണ് ഷെയ്പ് ഓഫ് ദി ഷെയ്പ്‌ലെസ് .
സാൻഫ്രാൻസിസ്കോ ഫെസ്റ്റിവലിൽ സിൽവർ ജ്യൂറി പുരസ്കാരവും ആതൻസ് ഫിലിം ഫെസ്റ്റിവലിൽ പ്രത്യേക പരാമശവും ഈ ഡോക്യുമെന്ററി നേടി .
മികച്ച ഛായാഗ്രഹണത്തിനും മികച്ച ഡോക്യുമെന്ററിക്കുമുള്ള ഈസ്റ്റ്മാൻ കൊഡാക്ക് പുരസ്കാരവും ഈ ചിത്രത്തിനു ലഭിച്ചു.
ഒരു വ്യക്തിയുടെ യഥാർഥ കഥയാണ് ചിത്രത്തിന്റെ ഇതിവൃത്തം.
അതോടൊപ്പം യഥാർഥ സന്ദർഭങ്ങളുമാണ് ഡിജിറ്റൽ ക്യാമറയിലൂടെ ഡോക്യുമെന്ററിക്കായി ചിത്രീകരിച്ചിരിക്കുന്നത്.
2003-ൽ കേരള സാഹിത്യ അക്കാദമിയുടെ കനകശ്രീ എൻഡോവ്മെന്റ് അവാർഡ് നേടിയ ജയൻ കെ. ചെറിയാനാണ് ഡോക്യുമെന്ററിയുടെ നിർമ്മാതാവ്.
ബഹുമുഖവ്യക്തിത്വത്തോടുകൂടിയ ഒരാളാണ് ചിത്രത്തിലെ നായകകഥാപാത്രം.
ജോൺ കോറി എന്ന പേരിൽ പകൽസമയം ന്യൂയോർക്കിൽ ഒരു ആർക്കിടെക്റ്റ് സ്ഥാപനം നടത്തുന്ന ഇദ്ദേഹം വൈകുന്നേരങ്ങളിൽ ന്യൂയോർക്കിലെ തന്നെ ചെൽസേ ഹോട്ടലിൽ പ്രേംദാസ് എന്ന പേരിൽ ഒരു മെഡിറ്റേഷൻ സെന്റർ നടത്തുന്നു.
അർദ്ധരാത്രിയാകുമ്പോൾ ഇദ്ദേഹം കൃത്രിമ മാറിടങ്ങളും മറ്റും ശരീരത്തിൽ വച്ചു പിടിപ്പിച്ച് റോസ്‌വുഡ് എന്ന പേരിൽ ഡാൻസ് ബാറിൽ അഴിഞ്ഞാട്ടക്കാരിയാകുന്നു.
മൂന്നു വർഷം കൊണ്ടാണ് ഡോക്യുമെന്ററിയുടെ ചിത്രീകരണം പൂർത്തിയായത്.
ഈ മൂന്നു വർഷങ്ങൾ കൊണ്ട് ക്യാമറയുമായി നായകകഥാപാത്രത്തിന്റെ പിന്നാലെ സഞ്ചരിച്ചാണ് ഏകദേശം 150 മണിക്കൂർ വരുന്ന വീഡിയോ ചിത്രീകരിച്ചത്.
ഈ കാലയളവിൽ അയാൾ സ്ത്രീ ലൈംഗികാവയവങ്ങൾ ശസ്ത്രക്രിയയിലൂടെ വച്ചു പിടിപ്പിക്കുന്നതും സ്ത്രീയായി മാറുന്നതും ചിത്രീകരിച്ചു.
150 മണിക്കൂർ വരുന്ന വീഡിയോയിൽ നിന്നും നാല് മണിക്കൂർ, രണ്ട് മണിക്കൂർ, ഒരു മണിക്കൂർ എന്നിങ്ങനെ മൂന്നുതരത്തിലായി ഡോക്യുമെന്ററി തയ്യാറാക്കി.
വിവിധ ദൈർഘ്യത്തിലുള്ള വീഡിയോകളാണ് വിവിധയിടങ്ങളിൽ പ്രദർശിപ്പിച്ചത്.
പുരസ്കാരങ്ങൾ സാൻഫ്രാൻസിസ്കോ ഫെസ്റ്റിവലിൽ (2011) സിൽവർ ജ്യൂറി പുരസ്കാരവും ആതൻസ് ഫിലിം ഫെസ്റ്റിവലിൽ പ്രത്യേക പരാമശവും നേടി.
2010-ലെ സിറ്റി വിഷൻസ് ഫെസ്റ്റിവലിൽ ബെസ്റ്റ് ഡോക്യുമെന്ററിക്കുള്ള സിറ്റി വിഷൻസ് അവാർഡ് .
2010-ലെ സിറ്റി വിഷൻസ് ഫെസ്റ്റിവലിൽ ബെസ്റ്റ് സിനിമാറ്റോഗ്രാഫിക്കുള്ള ഈസ്റ്റ്മാൻ കൊഡാക്ക് അവാർഡ്.
പന്ത്രണ്ടാമത് മുംബൈ അന്താരാഷ്ട്ര ചലച്ചിത്രമേളയിൽ (2012) അന്താരാഷ്ട്ര വിഭാഗത്തിൽ 40 മിനിറ്റ് ദൈർഘ്യമുള്ള ഡോക്യുമെന്ററികളുടെ മത്സരവിഭാഗത്തിൽ രണ്ടാംസ്ഥാനം കരസ്ഥമാക്കി .
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Archived 2010-04-13 at the Wayback Machine .
ഷെയ്ൻ റീസ് ഇംഗ്ലീഷ് വിലാസം https://ml.wikipedia.org/wiki/Shayne_Reese
ഓസ്ട്രേലിയൻ സ്വദേശിയായ മെഡ്‌ലി, ഫ്രീസ്റ്റൈൽ നീന്തൽതാരമാണ് ഷെയ്ൻ ലിയാൻ റീസ്, OAM (ജനനം: 15 സെപ്റ്റംബർ 1982).
2004-ലെ സമ്മർ ഒളിമ്പിക്സിൽ 4 × 200 മീറ്റർ ഫ്രീസ്റ്റൈൽ റിലേയിൽ അവർ മത്സരിച്ചു.
അതിൽ ഓസ്‌ട്രേലിയ നാലാം സ്ഥാനത്തെത്തി.
2005 മുതൽ ഓസ്‌ട്രേലിയൻ 4 × 100 മീറ്റർ ഫ്രീസ്റ്റൈൽ റിലേ ടീമിൽ അംഗമായിരുന്നു.
അതുവഴി 2005 ലും 2007 ലും നടന്ന ലോക ചാമ്പ്യൻഷിപ്പിലും 2006 ലെ കോമൺ‌വെൽത്ത് ഗെയിംസിലും സ്വർണം നേടിയ ഒരു ക്വാർട്ടറ്റിൽ അവർ പങ്കെടുത്തു.
2008-ലെ ഓസ്‌ട്രേലിയൻ നീന്തൽ ചാമ്പ്യൻഷിപ്പിൽ 4 × 100 മീറ്റർ ഫ്രീസ്റ്റൈൽ റിലേ ടീമിൽ അംഗമായിരുന്നു.
അവലംബം ബാഹ്യ ലിങ്കുകൾ ഷെയ്ൻ റീസ് at Olympics at Sports-Reference.com
ഷെയ്ൻ വാട്സൺ
ഒരു ഓസ്ട്രേലിയൻ ക്രിക്കറ്റ് താരമാണ് ഷെയ്ൻ വാട്സൺ .
1981 ജൂൺ 17 ന് ജനിച്ചു.
2002ലാണ് ഓസ്ട്രേലിയക്കു വേണ്ടി അന്താരാഷ്ട്ര ക്രിക്കറ്റിൽ അരങ്ങേറുന്നത്.
സൗത്ത് ആഫ്രിക്കയ്ക്കെതിരെ നടന്ന ഏകദിന മത്സരത്തിലായിരുന്നു അരങ്ങേറ്റം.
അന്നുമുതൽ ഓസ്ട്രേലിയൻ ടീമിന്റെ സ്ഥിര സാന്നിദ്ധ്യമായ് മാറി.
ടെസ്റ്റ് ടിമിലെ അരങ്ങേറ്റം 2005 ജനുവരിയിൽ പാകിസ്താനെതിരെ സിഡ്നി ക്രിക്കറ്റ് ഗ്രൗണ്ടിൽ നടന്ന മത്സരത്തിലായിരുന്നു.
പരിക്കുകൾ അദ്ദേഹത്തെ സ്ഥിരമായി ടെസ്റ്റ് കളിക്കുന്നതിൽ നിന്ന് വിലക്കി.
പക്ഷെ 2009 പകുതിയോടെ ഓസീസ് ടെസ്റ്റ് ടീമിനു വേണ്ടി സ്ഥിരമായി ഓപ്പണിംഗ് ബാറ്റിംഗ് ചെയ്തു തുടങ്ങി.
2010ലും 2011ലും അലൻ ബോർഡർ അവാർഡ് നേടി.
റിക്കി പോണ്ടിങിനു ശേഷം തുടരെ 2 വർഷം ഈ അവാർഡ് നേടുന്ന കളിക്കാരനാണ്.
അന്താഷ്ട്ര കരിയർ ടെസ്റ്റ് ഏകദിനം ട്വന്റി 20
ട്വന്റി 20യിൽ ഒരു കളിയിൽ തന്നെ അർധസെഞ്ചുറി നേടുകയും 3 വിക്കറ്റ് വീഴ്ത്തുകയും ചെയ്ത ആദ്യ ഓൾറൗണ്ടറാണ് ഷെയ്ൻ വാട്സൺ.
ശ്രീലങ്കയിൽ നടന്ന ട്വന്റി 20 ലോകകപ്പിൽ സൂപ്പർ 8 ഘട്ടത്തിൽ ഇന്ത്യക്കെതിരെയാണ് അദ്ദേഹം ഈ നേട്ടം കൈവരിച്ചത്.
72 റൺസാണ് അദ്ദേഹം നേടിയത്.
ഷെയ്‌വിൽ ദേശീയോദ്യാനം ലോങ്നെക്ക് ലഗൂൺ കറ്റായ് റോഡിൽ നിന്നും വീക്ഷിക്കുമ്പോൾ ലോങ്നെക്ക് ലഗൂണിലെ ഒരു മഡ്ഫ്ലാറ്റ് ലോങ്നെക്ക് ലഗൂണിനു ചുറ്റുമുള്ള വഴിയിലെ ഒരു അടയാള ബോർഡ്
കിഴക്കൻ ആസ്ത്രേലിയയിലെ ന്യൂ സൗത്ത് വെയിൽസിൽ , സിഡ്നിയുടെ വടക്കു-പടിഞ്ഞാറ് പ്രാന്തപ്രദേശങ്ങളിലായി സ്ഥിതിചെയ്യുന്ന ദേശീയോദ്യാനമാണ് ഷെയ്‌വിൽ ദേശീയോദ്യാനം ( /ˌskaɪˈvɪl/) .
സിഡ്നി സെൻട്രൽ ബിസിനസ് ഡിസ്ട്രിക്റ്റിനു വടക്കു-പടിഞ്ഞാറായി ഏകദേശം 40 കിലോമീറ്റർ (130,000 അടി) ദൂരെയും വിൻഡ്സറിനു വടക്കു-കിഴക്കായുമുള്ള ഈ ദേശീയോദ്യാനം ഷെയ്‌വിൽ ഗ്രാമത്തിനടുത്താണ്.
920-hectare (2,300-acre) പ്രദേശത്തായാണ് ഇതു വ്യാപിച്ചുകിടക്കുന്നത്.
ദേശീയോദ്യാനത്തിന്റെ വടക്കൻ ഭാഗത്താണ് ലോങ്നെക്ക് ലഗൂൺ സ്ഥിതിചെയ്യുന്നത്.
ഇതും കാണുക ന്യൂ വെയിൽസിലെ സംരക്ഷിതപ്രദേശങ്ങൾ അവലംബം
ഷെയ്ഖ് സയിദ് ക്രിക്കറ്റ് സ്റ്റേഡിയം ഇംഗ്ലീഷ് വിലാസം https://ml.wikipedia.org/wiki/Sheikh_Zayed_Cricket_Stadium
യു.എ.ഇ യിലെ അബുദാബിയിലുള്ള ഒരു രാജ്യാന്തര ക്രിക്കറ്റ് സ്റ്റേഡിയമാണ് ഷെയ്ഖ് സയിദ് ക്രിക്കറ്റ് സ്റ്റേഡിയം .2004ൽ പൂർത്തിയായ ഷെയ്ഖ് സയിദ് സ്റ്റേഡിയം ലോകത്തെ ഏറ്റവും പുതിയ ക്രിക്കറ്റ് ഗ്രൗണ്ടുകളിലൊന്നാണ് .
2009ൽ ശ്രീലങ്കൻ ക്രിക്കറ്റ് ടീമിനെതിരെ നടന്ന ആക്രമണത്തെതുടർന്ന് പാകിസ്താനിൽ രാജ്യാന്തരമൽസരങ്ങൾ വിലക്കിയതോടെ പാകിസ്താന്റെ ഹോം മൽസരങ്ങൾ ഈ വേദിയിൽ നടക്കാറുണ്ട് .
സ്കോട്ട്ലന്റും കെനിയയും തമ്മിൽ നടന്ന ഏകദിനമൽസരമാണ് ഈ സ്റ്റേഡിയത്തിലെ ആദ്യ രാജ്യാന്തര ക്രിക്കറ്റ് മൽസരം.
2014 ഐ.പി.എല്ലിലെ ചില ലീഗ് മൽസരങ്ങൾക്കും ഈ സ്റ്റേഡിയം വേദിയായിട്ടുണ്ട്.
അവലംബം പുറത്തേയ്ക്കുള്ള കണ്ണികൾ Worldstadiums.com ക്രിക്കിൻഫോയിൽനിന്നും
ഷെയ്ലീൻ വുഡ്ലി ഇംഗ്ലീഷ് വിലാസം https://ml.wikipedia.org/wiki/Shailene_Woodley
ഷെയ്ലീൻ ഡിയാൻ വുഡ്ലി (ജനനം: നവംബർ 15, 1991) ഒരു അമേരിക്കൻ അഭിനേത്രിയും ആക്റ്റിവിസ്റ്റുമാണ്.
ദി ഡൈവേർജന്റ് ചലച്ചിത്രപരമ്പരയിലെ റ്റിസ് പ്രിയർ , ദി സീക്രട്ട് ലൈഫ് ഓഫ് ദി അമേരിക്കൻ ടീനേജർ എന്ന ചിത്രത്തിലെ ആമി എന്നീ വേഷങ്ങളിലൂടെ ജനശ്രദ്ധ നേടി.
കാലിഫോർണിയയിലെ സാൻ ബർണാർഡോനോ കൗണ്ടിയിൽ ജനിച്ച വുഡ്ലി സിമി വാലിയിൽ ആണ് വളർന്നത്.
ആന്റണി മെയിൻഡൽനോടൊപ്പം അഭിനയ ക്ലാസ്സുകളിൽ പങ്കെടുത്ത അവർ റീപ്ലേസിങ് ഡാഡ് (1999) എന്ന ടെലിവിഷൻ സിനിമയിലൂടെ അരങ്ങേറ്റം നടത്തി.
തുടർന്ന് ടെലിവിഷനിൽ ധാരാളം അതിഥി വേഷങ്ങൾ അവതരിപ്പിച്ചു.
എ പ്ലേസ് കോൾഡ് ഹോം (2004), ഫെലിസിറ്റി: ആൻ അമേരിക്കൻ ഗേൾ അഡ്വെഞ്ചർ എന്നീ വേഷങ്ങൾ ശ്രദ്ധേയമായി.